Bybelskool » Psalm 9-10 – God gee nuwe moed en laat reg geskied
Psalm 9 en 10 was waarskynlik aanvanklik een Psalm omdat elke versreël van die gekombineerde twee Psalms min of meer met 'n opeenvolgende letter van die Hebreeuse alfabet begin. Psalm 10 het ook nie 'n opskrif nie, wat ongewoon in die eerste Psalmboek is. 'n Mens noem só 'n Psalm akrosties, soos dit bv in Psalm 119 die geval is. Elke Psalm dek ongeveer 10 letters van die Hebreeuse alfabet, waarvan elke eenheid vier versreëls het, hoewel daar uitsonderings is.
Hier is 'n opsomming van die inhoud volgens die voorgestelde akrostiese struktuur, en opgedeel in 4 gedagte-eenhede:
9:10-11 – Die Here is 'n toevlug in gevaar vir dié wat Hom vertrou.
10:14 – U het die hele tyd alles gesien en maak daar 'n einde van.
Die goddelose word in hierdie Psalm as praktiese ateïste geteken, mense wat nie noodwendig regtig glo dat daar nie 'n God is nie, maar Hom nie in die praktyk van die lewe raaksien of wil raaksien nie. Neus in die lug sê die goddelose: "God vra tog geen rekenskap nie!" (10:4). "Hy kyk weg, Hy sal dit (sy wandade) nooit raaksien nie." (10:11).
Dit bring die geloof van die Psalmis onder erge druk, omdat hy ly onder die aanslag van die goddeloses, nie net in terme van sy geloof in God nie, maar in sy geloof dat dié God optree in die nood, en 'n toevlug is vir dié wat in die nood is.